Villa Philmonte naby Cimarron, Nieu-Meksiko  Verenigde State Opgerig 1926–1927 Boustyl Spaans-Amerikaanse Sendingstasiestyl (Koloniale Herlewingstyl) Argitek Edward Buehler Delk Webtuiste Philmont Scout Ranch Villa Philmonte is 'n veeplaas en herehuis buite die dorp Cimarron in die Amerikaanse deelstaat Nieu-Meksiko wat tussen 1926 in 1927 as somerhuis vir die oliemagnaat Waite Phillips (1883–1964) en sy vrou Genevieve opgerig is. Die villa is tans 'n museum en op die terrein van die Philmont Scout Ranch geleë, 'n veeplaas en kampeerterrein in besit van die Boy Scouts of America. Die grond, waarop Philmont Scout Ranch later ontstaan het, is oorspronklik deur lede van twee Eerste Nasies, Jicarilla Apache en Moache Ute, bewoon is. Later het setlaars die eerste Europese nedersettings in die noordooste van Nieu-Meksiko in die gebied gestig. Die huidige veeplaas maak deel uit van die oorspronklike Beaubien en Miranda Grant-grondskenking wat in 1841 deur die Meksikaanse regering aan Carlos Beaubien en Guadalupe Miranda oorhandig is. Beaubien se skoonseun Lucien Maxwell, 'n bergbewoner, was die gids vir die eerste setlaars wat hulle hier in 1848 gevestig het.